Sum hjá einari røð av øðrum handlum hevur Ikea trupult at fáa vørur fram, so nú hevur svenski risin tikið heilt serlig vápn í nýtslu til tess at fylla hillarnar í mongu vøruhúsunum. Tað skrivar Svenska Dagbladet sambært Søfart. “ Trokanin í havnum-blandað saman við søguliga stóra eftirspurninginum-hevur elvt til óstøðug viðurskifti í sjóvegis flutninginum um allan heim. Omaná tað heila kemur mangulin upp á ymiskar rávørur. Samanlagt hevur hetta ført til, at avmarkingar eru upp á vørur á hillum okkara,” sigur Mikael Redin, sum hevur ábyrgdina av at flýggja út vørur til Ikea í Svøríki. Sambært Svenska Dagbladet vil hann einki siga um, hvussu leingu roknast kann við hesi gongdini, áðrenn støðan hjá vøruhúsunum er vorðin vanlig aftur.